อยากจะทราบว่าครีมคาเนสเทนใช้รักษาบริเวณปากช่องคลอดได้มั้ยค่ะ เพราะเมื่อคืนมีอะไรกับแฟนแล้วมันแสบ อยากจะทราบว่าใช้คาเนสเทนทาได้มั้ยค้ะ หรือต้องใช้ยาตัวไหนถึงจะหาย
สวัสดีค่ะ การแสบที่ปากช่องคลอดอาจมีสาเหตุจาก1.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน2.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4 ช่องคลอดแสบและคันจากความแห้ง แต่มักเกิดในหญิงวัยทองหากยังเป็นเรื้อรังควรพบแพทย์เพื่อหาสาเหตุที่แน่ชัดก่อน คาเนสเทนเป็นยารักษาเชื้อรา หากใช้กับช่องคลอดควรเป็นรูปแบบยาเหน็บ การใช้ครีมทาบริเวณที่เป็นเยื่อบุอวัยวะเพศอาจทำให้ยาดูดซึมได้ดี และถ้ายาไม่ตรงกับโรคที่เป็นก็อาจจะไม่หายค่ะการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์สังเกตอาการถ้าแสบคันช่องคลอดมาก ตกขาวมีเลือดปนหรือมีสีผิดไปจากปกติ บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์